
PODZEMNI SVIJET KAO ZIVOTINJSKO STANIŠTE 

(BIOTOP). 

NAPISAO JOVAN HADŽI, LJUBLJANA .} 


Nije tome tako davno, kad se s grozom i strahom pripovije¬ 
dalo o čudesima podzemnoga svijeta, u prvom redu o čudnim i 
strašnim stanovnicima spilja i pećina. Zmajevi, zmijurine, veliki 
gušteri i jakrepi vladali su po naivnoj ljudskoj fantaziji u nepri¬ 
jatno vlažnom, hladnom i mračnom, tajnovitom podzemlju. Pa ni 
dan danas nije posve nestao instinktivni strah i zaziranje pred 
mračnim zjalom spilje niti među samom inteligencijom, a da ne go- 


Lov na čovječje ribice u „Kumpoljskoj jami“ na Dolenjskom. 


vorimo o prostom narodu. Predodžbe o strahotama i opasnostima 
pohoda u podzemni svijet ipak nijesu samo i jedino plod fantazije i 
primitivnom čovjeku urođenog straha od elementarnih sila prirode, 
nego imaju jamačno svoj realni i opravdani korijen u tradiciji iz 
prastarih vremena čovjekove prošlosti, kada su ulaženje u spilje 
doista ugrožavale opasne zvijeri, kao što su bili: špiljski medvjedi, 
lavovi, hijene i dr. Fosilni ostaci bivših gospodara spilja, koje na¬ 
lazimo u gdjekojoj spilji, jasno nam svjedoče o tome. Vremena 
spiljskih zvjerova davno su već prošla i nema sumnje, da je pračo- 

vjek (među-njima dakako i naš »Krapinac«!), postavši stanbeni 
takmac spiljskih zvijeri mnogo pridonio njihovom potpunom izgi- 
nuću. Ostao je spomen na njih, što dalje sve većma maštom pro¬ 
mijenjen. 

Joh, Weichhardu Valvasoru, poznatom piscu veli¬ 
koga djela »Die Ehre des Herzogtums. Krain« (izašlo god. 1689.), 
pričali su slovenački seljaci za jedan kraški izvor pri Vrhniki (ne¬ 
daleko Ljubljane), da je u dubini izvora zmaj (»Lindwurm«), koji 
samo od vremena do vremena izvor-vodu propušta (periodički 
izvor!) i ta voda pokatkad izbacuje mlade zmajeviće; a to su bile 
nedužne čovječje ribice! U najstarijem pisanom spomeniku, negdje 
iz XII. vijeka, pričaju se grozote o kranjskim podzemnim spiljama, 
naročito o glasovitoj — sad izgubljenoj — Postojnskoj Jami. Danas 
gledamo na te stvari sasvim drugim očima. Ima doduše za čovjeka, 
navikla na svijetlo sunca, zelenilo šuma i livada, plavetnilo neba, 
mora i jezera, nešta neprijatna, kad se spušta u mračno, vlažno i 
hladno podzemlje, ispunjeno apsolutnom tišinom, jedino možda u 



Čovječja ribica u akvariju fotografirana. 


kojem slučaju prekidanom monotonim udaranjem kapljica, koje u 
jednakim razmacima vremena padaju sa stropa podzemnoga hod¬ 
nika ili, što je još rede, dalekom hukom jezovitog podzemnog vo¬ 
dopada. Neprijatno osjećanje povećava česta neprohodnost, teškoća 
orijentacije i pomisao na razne opasnosti, koje prijete od — nežive 
prirode. Ali od strane stanovnika naših spilja ne prijeti »jamaru« 
baš ni najmanja opasnost, a ni neprijatnost, ako se baš ne ćemo 
uznemiriti »sablasnim« prhutanjem poplašenih danjih i zimskih 
stalnih gostiju i — dodajemo — hranitelja mnogih drobnih stanov¬ 
nika spilja — netopira. Same su tu za čovjeka potpuno bezazlene 
životinje, većinom tako drobne i neugledne, da istraživalac mora 
izmišljati naročite metode, da ih uopće u šake dobije. Čovječja ri¬ 
bica (Proteus anguineus Laur.J sa svojih najviše 30 cm dužine naj¬ 
veći je orijaš među njima, a kad dosegne amfipodni rak fStygodites 
balcdnicus Absolon) 5 cm, onda se govori o ogromnoj spiljskoj ži¬ 
votinji; slično za srodnog raka Antroplotes herculaneus Absolon. 
Među spiljskim kornjašima truležarima (Silphidae) vrijedi zapravo 
drobni Speoplanes giganteus J. Mul. iz Ledenice na Mosor Planini 
za »giganta«! 


Ako uzmemo na oko oba ekstrema: suncem obasjanu sočnu 
zelenu i šarenilom cvijeća protkanu livadu s nebrojenim zujavim 
insektima, sporim puževima, živahnim i cvrkutavim lastavicama 
nad njom pa potpuno mračnu, hladnu i gluhu spilju, onda nam, na¬ 
ravno, dolaze razlike u njihovoj prirodi, naročito živoj, ogromne. 
Razlike se znatno umanjuju, ako uzmemo u obzir površni sloj rahle 
zemlje, od krtova i gujavica (zemnih »glista«) izbušene ili još bolje 
kamenjare (prirodne gromače) i raspucanu površinu kamena tla, 
gdje sakrivene danuju različne noćne životinje. Ono što mi zovemo 
spiljama, pećinama i jamama, t. j. lakše ili teže pristupni, veći pod¬ 
zemni prostori i ne predstavljaju naročito i prvotno životinjsko 
stanište ili biotop, nego su tek za prirodu manje važan i drugotno 
nastanjen dio 1 veoma, rasprostranjenog podzemnog ili subteranog 
biotopa, što ga predstavljaju nebrojene, većinom uzane pukotine u 
najgornjem sloju kore zemaljske. Veliki dio tih pukotina natopljen 
je vodom temeljnicom ili talnom vodom, tako da su podzemne ži¬ 
votinje jednim dijelom kopnene, a drugim povodne. Ta prvotna 
podzemna fauna jedva je mjestimično pristupna za čovjeka istraži- 
vaoca (izvori, bunari, rovovi), a većma je pristupna samo na mje¬ 
stima, gdje je mineraloško-petrografska priroda tla takva, da je 
kišnica prodirući pukotinama u dubinu proširila pukotine u pro¬ 
stranije šupljine — u spilje, kao što je to u grandioznoj mjeri u na¬ 
šem vapnenačkom ili krečnjačkom kršu. Iz uzanih pukotina, a po¬ 
slije i na otvore prema nadzemlju, ušle su životinje već prilago¬ 
đene ili bar pripravljene za život u aberantnom staništu spiljskom. 
I tako imamo pored opće subterane faune i jednu još specijalniju 
spiljsku, pećinsku ili jamsku (kavikolnu ili troglobiontsku). 

Naša domovina, obilujući vapnenačkim kršem, na glasu je 
s bogatstva spiljske faune, koju već od polovine prošloga vijeka 
intenzivno proučavaju i strani i domaći naučnici,*) Množina krških 
spilja tolika je, da je Morlot rekao za naš krš, da je porozan 
kao spužva, a Gruber ga upoređuje s filtracionom masom. Po¬ 
red manjih pukotina, ponora i provalija ima veliki broj suvislih 
ogromnih prostorija s podzemnim rijekama i jezerima. Naš jugo¬ 
istočni krš krije po mišljenju Absolona na svijetu najveću su¬ 
vislu podzemnu prostoriju: Vjetrnicu. U slovenačkom kršu kod 
Planine (»notranjski« dio Kranjske) prostire se podzemni tok 
P i v k e bar 6 km daleko; podzemni tok Reke seže od S v. Š k o- 
cijana do Djevina (preko 7 km). Polovinom prošloga vijeka, 
kada se počeo svijet intenzivnije zanimati za spilje, pao je prije¬ 
dlog, da se upotrijebe dugi podzemni riječni tokovi (tuneli) za pod¬ 
zemnu željezničku vezu Ljubljane s Trstom. 

Životne su prilike u spiljama dobrano različne od onih u nad¬ 
zemlju. Kao najznatnija razlika izlazi potpuna nestašica svijetla, 
čija je najvažnija posljedica odsutnost zelenog bilja, ćlavnog^ izvora 
životinjske hrane. U tom pogledu postoji velika sličnost između 
podzemlja i velikih morskih dubina. Životne su prilike u oba. ta 
ogromna biotopa abnormne, jer pored nešto najnižeg bilja (gljivica, 

*) Nješto podataka o povijesti ispitivanja naše podzemne faune, kao i pre¬ 
gled naše subterane faune, ima u članku „Pećinska fauna u kr. SHS“ u „Narod. 
Enciklopediji". Ondje je popisana i glavnija literatura o našoj spiljskoj fauni. 

bakterija), mo^u tu eksistirati samo životinje, koje se hrane izvana 
dovedenim organskim materijalom (lješinama i većma raspadnutim 
drobisem ili t. zv, organskim detritom, pored bakterija) ili na raz¬ 
bojnički način baš hvatanjem ovih skromnih sabirača organskih 
mrvica —ako smetnemo s runa same parasite. Prema tome pod¬ 
zemlje zajedno sa spiljama nije samostalno životno stanište, a nije 
dabome ni prvotno. Kako su baš u površnom sloju zemljine kore 
geološke promjene najveće, to ima podzemni biotop u geološkom 
smislu najmanje stalnosti i kontinuiteta. U tom pogledu znatno 
zaostaje podzemni biotop za dubokomorskim, u kome se zbog ge¬ 
ološki veoma dugog trajanja velikih oceana i velike stalnosti u po¬ 
gledu dovođenja hrane s produktivnog površnog sloja mora (plank¬ 
ton) razvila veoma bogata i veoma specijalizovana fauna. Kavi- 
kolna fauna je većma razbijena, diskontinuisana u prostoru i u raz- 
viću ograničena, jer svaki pojedini odjeliti sistem podzemnih pro¬ 
stora ima razmjerno veoma ograničeno doba trajanja, budući da 
dosta brzo postaje, razvija se, sazrijeva, stari i propada, a s time, 
razumije se, i pripadajuća fauna. U povijesti razvića svakog poje¬ 
dinog sistema podzemnih prostora ima jednu od najvažnijih uloga: 
vlaga. Što su starije spilje (i što k tome spada), to manje sadrža- 
vaju vlage, a što manje je vlage, to manje imaju mogućnosti za 
življenje spiljske životinje. 

U ulaznim dijelovima orostranijih spilja, kuda dospijeva još i 
tako malo sunčeva svijetla, nalazi mogućnost vegetacije skromna, 
sjenu ljubeća florula s nešto bogatijom »predsobnom« faunom. Od 
bilja tu su naročito mahovine (među njima i svijetleća Schistostega 
osmundacea), paprati i alge, a u udaljenijim dijelovima i zato pot¬ 
puno tamnim, gdje ima od vremena do vremena kroz nješto vre¬ 
mena stalna umjetna rasvjeta (električna) vidimo, da u blizini svake 
sijalice (žarnice) zazelene vlažne kamene stijene od nježnih prota- 
lija paprati. Ipak. daleko najpretežniji dio hrane za spiljske živo¬ 
tinje dospijeva tek posredno u podzemne prostorije. Što jača je ko¬ 
munikacija nekog podzemnog sistema s nadzemljem, što bogatije 
je neposredno nadzemlje florom i faunom i što veća je vlaga dole 
i gore, to povoljnije će biti prehranbene prilike u izvjesnom 
podzemnom sistemu. Na velike komunikacione otvore ulazi hrana 
(i krupnija) i aktivno i pasivno. Aktivno ulazi u vidu životinja, koje 
periodično, ulaze u podzemne prostorije na danovanje ili zimova¬ 
nje. Spominjem samo pećinske golubove za prednje dijelove spilja 
i netopire za dublje partije. Potonji unose svojim masama izmetina 
(guano) često ogromne količine organskih tvari, od kojih živi masa. 
drobnih artropođa (člankonožaca), a od ovih veći broj razbojnič¬ 
kih drugova. Aktivno uđu u spilje i neke životinje lutalice, pa tamo 
i .zaglave. Pasivno unose bujice (naročito sezonski) znatnu količinu 
živih ili uginulih životinja, bilja i njihovih dijelova. Na finije puko¬ 
tine, naročito vertikalne, dospijeva skupa s infiltrirajućom vodom 
znatna količina organskoga detrita pa čak i koloidno ufinjenih 
organskih tvari. Napokon i najfiniji izdanci korijenja većeg nad¬ 
zemnog. bilja siž.u dosta duboko u pukotine i služe hranom mnogim 
razvojnim stanjima podzemnih životinja. Iz svega se toga može: 


Podzemni svijet kao životinjsko stanište. 

lako razabrati, da spiljske životinje, i ako nemaju tako potpun 
jestvemk kao nadzemne, ipak ne trpe kroničku glad, kao što se to 
nekad mislilo. Razumije se, za perioda suše svakako je znatno 

® hrane na raspolaganju nego za obilja vlage, bez koje i inače 
spiljskim životinjama nema opstanka. 

Nestašica svijetla u podzemlju ima pored posrednog utjecaja 
(nestašica zelenog bilja, prema tome nestašica biljožderih sasto¬ 
jaka faune) još i neposredni utjecaj na spiljske životinje. Pod utje¬ 
cajem zraka svijetla razvijaju se u nadzemnih životinja tako opće- 
mto u koži pigmenti, nosioci obojenosti, a iz manje više nediferen¬ 
ciranih kožnih osjetnih organa razvijaju se specijalni organi, ude- 
šeni za percepciju draži svijetla: oči. Po Lamarckovu prin¬ 
cipu o djelovanju upotrebe i neupotrebe organa, reduciraju se i 
gube organi zbog stalne neupotrebe. Spiljska fauna daje nam naj¬ 
ljepše primjere za pojavu nestajanja organa zbog stalne neupo- 



Spiljski račići iz hercegovačkih pećina. Prva dva su izopodi (Iabure ili mokrice) 
Monolistra iiercegovinensis i jedan Titanethes, a treći je amfipod Asellus sp. 


trebe. Podzemne su životinje skoro bez izuzetka »slijepe« (često 
potpuno bezočne) i skoro uvijek ili potpuno blijede (bez pigmenta) 
*}} kao staklo prozirne; potonje vrijedi naročito za vodne spiljske 
životinje. Bilo bi pretjerano, kad bismo tvrdili, da su sve spiljske 
životinje, u koliko imaju reducirane ili potpuno izgubljene oči, 
postale takvima isključivo pod utjecajem vječnoga mraka njihovog 
stalnog obitavališta. Ali, kad vidimo po jednoj strani, da većina 
pravih, starih pećinara nema funkcionirajućih očiju, a po drugoj 
strani, da pripadnici jedne te iste vrste životinjske kao na pr. 
izopodni račić Asellus aquaticus, dok žive u svijetlom obasjanoj 
vodi imaju dobro razvijene oči, a kad žive u posve tamnoj partiji 
spilje, da ih nemaju (podvrsta cavernicola), a nadalje da između 
oba ekstrema, prema intenzitetu osvjetljenja, postoje prelazna sta- 
nja, onda za nas ne može više biti sumnje, da je gubitak očiju (a to 
vrijedi još u većoj mjeri za kožni pigmenat) u uzročnoj vezi s pre- 
lazom iz svijetla u mrak. Znamo dobro, da nije u svakom slučaju 

stvar tako jednostavna. Nekoje životinje, najvećma. one najviše^ 
organizovane (na pr. čovječja ribica), veoma teško i polagano re¬ 
duciraju oči, pa se često (na pr. u podzemne i slatkovodne kozo- 
repe Tro&locaris) oči u mladih prilično napredno razviju i poslije 
veoma dugog živovanja dotične vrste u podzemlju, a da se tek u zad¬ 
njim stadijima ličnog razvića oči potpuno reduciraju. Ima kruto j 

organizovanih i plastičnijih životinjskih tipova, a moramo računati i 
s time, da se oči mogu reducirati i s drugih (unutarnjih) razloga ili 
da su se reducirale ili bar počele reducirati još prije, nego je sadašnja 
pećinska životinja postala eukavalnom. < ( 

Ne smijemo smetnuti s uma, da za mnoge i mnoge, naročito 
niže životinje, nemaju oči tolike životne važnosti, kako se to 
nama ljudima čini gledajući na stvari s našega stajališta. Pored sa¬ 
mih opažanja u prirodi, koja, ako su taona i savjesna, čine ipak 
glavni izvor saznanja na polju biologije, mogao je i eksperimenat 



Pećinska kozica iz slovenačkih (dolenjskih) 
spilja: Troglocaris schmidti. 


pridonijeti dokaza o direktnom utjecaju svijetla na prilike očiju; i 
to u pozitivnom i negativnom smislu. U pozitivnom u toliko, što J 

je Kammereru uspjelo ne samo zapriječiti redukciju očiju u 
mladih čovječjih rihica za daljega rasta, kao što to normalno biva, 
nego su se oči dalje napredno stale razvijati, kad je^ novorođene 
čovječje ribice stalno držao u crvenom svijetlu (obično miješano 
svijetlo nema toga utjecaja). Uz izvjesna ograničenja mi možemo J 

po stepenu redukcije očiju u spiljskih životinja zaključivati na sja" 
rost njihovu kao stanovnika podzemlja. Za proces redukcije očiju 
od važnosti je, da svijetlo ni u velikim razmacima vremena ne dje¬ 
luje na oči. Tako na pr. pećinari, koji od vremena do vremena do¬ 
laze u prednje, ma i malo osvijetljene dijelove spilia ili van istih, 
ne gube očiju i ako inače mogu u drugim pogledima pokazivati, 
očitih znakova prilagođivanja na posebni spiljski način života. 

Ribe jamarice našega krša, odnosno naših ponornica (gavuni i pi- 
jori), i ako daleko veći dio života provode u punoj tami, ipak imaju 
dobro razvijene i funkcionirajuće oči. Poznati sarajevski entomo- 

log i ištraživalac naše spiljske faune Apfelbeck očekujući, da 
će poput pravih spiljskih kornjaša i ribe jamarice biti »slijepe«, 
dao se zavesti izgledom konservisanih jamarica i smatrao ih je 
zbilja »slijepim«. 

Druga osobina podzemnog biotopa je stalna velika vlaga. Sav 
zrakom ispunjeni prostor spilje kao i manje prostorije, zasićene su 
vlagom. Nama tako neprijatna hladna vlaga toliko prija spiljskim 
životinjama, da im bez iste nema opstanka. Spilje, koje zbog gen¬ 



ij hrvatskom kršu endemna riba ponorničnih voda: 
pijor hrvatski (Paraphoxinus croaticus). 


loških promjena (naročito starenja njihova) postaju suhe, postaju 
ujedno i azoičke, t. j. opuste. Čovjeka zazebe, kad vidi spiljsku 
sovicu (Scolyopterix libatrix), gdje sjedi kao ukrućena na stijeni 
hladne spilje, a površine tijela, krila i ekstremiteta drže se kao 
suze bistre kapljice vode, lomeći poput briljanata svjetlilo spiljskog 
posjetnika; a ta sovica i nije pravi troglobionat, nego samo povre¬ 
meni i ako česti i stalni gost tamnog podzemlja. Baš zbog svojeg 
vlažnog ambijenta postale su spilje u krajevima, u kojima je po- 



Tipična riba jamarica (bez ljusaka) naših kršnih 
ponornica gaovica mečic.a ili podbjela (Para- 
phoxinus alepidotus). 


radi klimatičkih promjena postala površina suvlja, zadnje pribje- 
žište za životinjske vrste, koje vole vlagu, u koliko su i inače našle 
u podzemlju i prilike za sigurnu prehranu. Zasićenost podzemnoga 
zraka vodenim parama dovodi do toga, da u normalnim spiljama i 
nema oštre granice između »kopna« i »vode«. Zato su subterane 
životinje (u koliko nijesu čisto vodene) dobrim dijelom amfibične, 
ali ne u onom smislu kao u nadzemlju, gdje jedan (obično prvi, 
mlađi) dio svog razvojnog kruga (cikla) proživljavaju u vodi, a 
drugi na zraku (žabe, mnogi insekti), nego u tom smislu (ima sličnih 

slučajeva i u nadzemlju!), da najvećom lakoćom idu u vodu i iz nje 
i obratno. Tako na pr, Hadesia vašičeki Absolon, kornjaš iz po¬ 
rodice trtiležara (Silphidae), ekstremno prilagođen na život u vlaž¬ 
noj spilji (Vjeternica na Popovom Polju), hodi pod vodom 
kao kakvi vodenjar, po volji se penje i po vlažnim sigama. Za 
poneke spiljske životinje (na pr. pužiće roda Zospeum, koji je za 
faunu naših spilja tako karakterističan), izopodne račiće roda Ti- 
tanethes i dr.) uopće teško je reći, jesu li kopneni ili vodni, kao što 
i najvodeniji pećina« (turbelarni crvi, amfipodni račići i dr.) u 
spiljama ne prezaju pred putovanjem iz jedne barice u drugu. 

Stalno vlažna atmosfera u spiljama nije dakako ostala bez 
vidljiva utjecaja, ne samo na životne običaje, nego i građu peći- 
nara. Tome utjecaju pripisujemo. tankoću i nježnost kućica pećin¬ 
skih puževa (Lartetia), tankoću pokožice (kutikule) mnogih spilj¬ 
skih insekata, a sva je prilika, da je stalno vlažni milieu najviše 



Predstavnici najvećma na život u spiljama prilago¬ 
đenih naših koleoptera (kornjaša) iz porodice truležara 
(Silphidae). — Od lijeva na desno: Hadesia vašišeki, 

Anthroherpon apfelbecki i Anthrophilon primitivum. 

pridonio formaciji najkarakterističnije naše podzemne životinje: 
čovječje ribice, koja stalno zadržava i pluće i vanjske škrge i koja 
je napustila inače za repate vodozemce obligatni običaj preobrazbe 
(metamorfoze) i zadržava stalno 1 ličinački (larvalni) izgled. Mi zo¬ 
vemo taj pojav neotenijom, a javlja se i pod drugim prilikama. 
Utjecaju velike vlage u spiljama pripisujemo i pojavu t, zv. lažne 
fizogastrije t. j. mi vidimo u spiljskih koleoptera, koji pripadaju 
različitim porodicama (naročito trčcima i truležarima), da im zadci 
naginju zaokruženju i kroz to postaju međusobno slični; oni kon¬ 
vergiraju morfološki i ako su različitog porijekla, a sve zbog življe¬ 
nja u sličnom ambijentu. Ta fizogastrija stoji u vezi s kožnom 
respiracijom, koja ovdje sve većma nadomješta za insekte nor¬ 
malnu respiraciju (vanjsko disanje) putem odušaka (stigmata). 

Treći glavni faktor, koji udara pečat spiljskom ambijentu je 
skoro stalna i razmjerno niska temperatura, koja vlada u dubljim 


Podzemni svijet kao životinjsko stanište. 

partijama podzemnih prostorija. Zasebno naglašujem stalnost 
(tačnije rečeno neznatnu godišnju promjenljivost), a posebno raz¬ 
mjerno niski stepen temperature, jer to su zapravo dva biološki 
veoma važna faktora. U pravilu imaju podzemne vode i spilje (osim 
t. zv. ledenica s posebnim prilikama i položajem zjala i drugih ne¬ 
kih izuzetaka) skoro uvijek prosječnu godišnju temperaturu tla u 
dotičnom kraju u vezi s apsolutnom visinom. Relativna stalnost 
i dugo trajanje te stalnosti životno važnih faktora omogućili su 
opstanak mnogim životinjama, da kao stanovnici spilja prežive 
znatnije klimatičke promjene na površini zemljinoj, koje inače ne 
bi preživjeti mogle. Spilje su mnoge životinjske tipove konzervi¬ 
rale, a takve tipove zovemo ostacima ili reliktima. Intenzivnije 


Nekolike ponajvećma karakteristične 
spiljske životinje iz hrpe člankonožaca, 
mahom iz slovenačkih (kranjskih) ,,jama“. 
Najgornji je truležar: Leptodirus hohen- 
narti. Ispod njega (u sredini) izopodni 
račić: Titanethes albus- do njega desno 
beskrili insekt: Lipura stillicidii. Ispod 
ovih u sredini je najobičniji spiljski ara- 
tipodni račić: Niphargus stygius, a u naj- 
donjem redu lijevo pećinski paštipavac 
(Obisium spelaeum), a desno spiljski 
pauk: Sialita taenaria. 


istraživanje spiljske faune u novije vrijeme dovelo je do otkrića 
čitavog niza starinskih tipova, živih fosila, koji se lako mogu na¬ 
tjecati po svojoj zanimljivosti i naučnoj važnosti sa značenjem pra¬ 
vih fosila. Jedno vrijeme, kad se nauka naročito intenzivno zani¬ 
mala za povijest t. zv. ledenih doba, naginjali su i biolozi mišljenju, 
da su spiljske životinje manje ili više ostaci faune ledenih doba, 
koje su se u ono doba u znatnoj mjeri iz sjevernih krajeva proširile 
zajedno s hladnom i vlažnom klimom k nama na jug. Kad je oledba 
definitivno prošla, tada se na hladno vlažnu Klimu prilagođena 
fauna dijelom povukla natrag na sjever, a manjim dijelom sačuvala 
kao na kakvim otocima na visokim brdima, a u još manjoj mjeri u 
podzemnim vodama i spiljama. Međutim se pokazalo, da je sastav 
spiljske faune obzirom na porijeklo pećinara mnogo šareniji. 

Kao što smo vidjeli glede vlage, tako možemo ustanoviti i glede 
stalne i niske temperature, da je imala znatnog utjecaja na svojstva 
životinja, koje su se potpuno prilagodile na spiljski život. Čitav 
životni ritam u spiljama je sporiji i monotoniji, nego nad zemljom,, 
a ni u životnom ciklu njihovom nema znatnijih sezonskih događaja. 
Međusobna borba, odnosno konkurencija je neznatna. Pri rasplodu 
vidi se tendencija, da ženke produciraju što manji broj jaja, ali zato 
što veća jaja, t, j. što bogatija žumanjkom. Kod viših tipova (riba, 
am.fibija). slično kao na ledenom sjeveru, razvija se viviparnost, t. j. 
ubrzano razviće podmlatka, te ženke i ne legu jaja, nego se jaja 
zadržavaju u tijelu matere i zametak se razvija zaštićen materinim 
tijelom. Tako je i naša čovječja ribica postala viviparna (dok su nad¬ 
zemni srodnici oviparni) i od povelikog broja (oko 40) produciranih 
jaja samo se po dva potpuno razviju u povelike mladiće i ovi se 
živi rađaju. Stavimo li proteje u topliju vodu, njihove će ženke 
(faktično uspijeva to samo izuzetno) postati opet oviparne, Sje- 
vero-američke spiljske ribe postale su isto viviparne, a plode se 
uzastopce bez obzira na neke sezone. Spiljske su životinje u pra¬ 
vilu veoma osjetljive prema i nešto znatnijem povišenju tempera¬ 
ture svoje okoline; naročito se to odnosi na vodne podzemce, bu¬ 
dući da hladna voda sadržava mnogo više kisika nego za.grijana. Ako 
se voda, u kojoj se drže čovječje ribice, inače ^ tako žilave i izdrž¬ 
ljive, naglije zagrije, odmah će poginuti; vodi li se briga oko toga, 
da voda ne izgubi kisika, one će izdržati i u toplijoj vodi, nego s.o 
je normalna. Tako navode, da se čovječja ribica dobro držala u 
nekoj austrijskoj termi (Frischau). 

Ovime su sasvim površno prikazane biološki važnije osobine 
spiljskog biotopa, a ostaje za drugu priliku, da ocrtamo život, sa¬ 
stav i porijeklo podzemne faune, kojom se odlikuje naša domovina. 


JEZERA. 

NAPISAO FRAN ŠUKLJE, ZAGREB. 

Velika priroda obiluje na svakom koraku neprispodobivim 
ljepotama, neizmjernim bogatstvom prekrasnih pojedinosti te bez¬ 
brojem savršenstva i skladnosti na dalekim prostorima. Među 
mnogim njenim biserima od uvijek su j e z e r a privlačila, a pri¬ 
vlače i danas i snažnog planinara, vrlog naučenjaka, pjesnika i 
umjetnika. Raširena su po čitavoj Zemlji, u svim geografskim širi¬ 
nama, na svim kontinentima, u najrazličitijim visinama i morskim 
depresijama. U svim krajevima svijeta postala su jezera središtem 
ljetnog odmaranja, pa ih traže ne samo zdravi, već i bolesni, a 
okrijepe sad klonulo tijelo, sad prenapeti duh. I naša velika i lijepa 
domovina, i naša prostrana država od Triglava do Vardara obiluje 
tim biserima prirode. Tu su ona postala utočište za sve, koji P n 7 
rodu ljube i razumiju. A ima u nas tih bisera i u gorskim vrletima i 
u plodnim nizinama, a svagdje se odlikuju posebnim čarom i po¬ 
sebnom ljepotom. A što da tek kažemo o podzemnim vodama, pra- 

vim jezerima u predjelima vapnenoga gorja, u prostranim pod¬ 
zemnim prostorijama, u brojnim špiljama stranog, pa i našeg krša. 
Opisivati te ljepote nije naša zadaća, a nije ih moguće ni opisati 
onako, kako to zaslužuju. Treba poći u te naše krajeve i pogledati 
te bisere prirode. U tom pak članku pokušat ćemo pokazati, kako 
! jezera nastaju, kao i sve ono, što je do danas nauci uspjelo o njima 

istražiti i ispitati. 

Jezerom nazivamo svaku prirodnu udubinu na zemaljskoj kori 
ispunjenu vodom. Nije važno, da li je ta voda slatka, slana ili bo- 
tačna (brakična), a jednako je svejedno, da li je ta voda ostatak 
mora, ili je od uvijek bila slatka, jer ima i danas jezera sa slatkom 
vodom, koja nedvojbeno dokazuju, da su morskog podrijetla, kao 
što ima i slanih jezera u tako velikim visinama, da je potpuno 
isključeno, da su nekadanja mora. Kad promatramo jezera, važno 
je ustanoviti, kako je nastala udubina u krutoj zemaljskoj^ kori, a 
važno je znati i to, otkuda je voda, koja je takvu udubinu ispunila. 
Promatranje života bilinskog i životinjskog u toj vodi često je va¬ 
žan putokaz stvaranju zaključka, kakvom je vodom koja jezerska 
udubina bila ispunjena u prošlosti, a kako je došlo do prilika u 
sadašnjosti. 

Baš kao što otoci strše iz dubina morskih, tako su se jezera 
poput vodenih oaza raširila po krutoj zemaljskoj kori. Dolaze po¬ 
jedince ili pak u skupinama po više njih zajedno. U skupinama 
dolaze poglavito mala jezera, tako, da možemo govoriti i o jezer¬ 
skim regijama. Takvih jezera nalazimo poglavito u predjelima 
krša, pak u glacijalnim, vulkanskim i stepskim krajevima. Nekoja 
miruju, pak bi ih s pravom mogli nazvati i morima, dok drugima 
protiče voda, pak ih možemo zvati i rijekama. Po sastavu vode 
ona su ili slana ili slatkovodna. Jezera, iz kojih otiče voda, slatko¬ 
vodna su, a ona iz kojih voda ne istječe, redovito su slana. Veli¬ 
čina im je razna. Kadšto zapremaju na tisuće kvadratnih kilome¬ 
tara, a kadšto su velika tek nekoliko stotina kvadratnih metara. I 
dubina im je razna. Poznamo vrlo plitkih, a_i veoma dubokih je¬ 
zera. Visina vodostaja ovisna im je o padalinama,. pak se ravna 
prema godišnjim dobama. Jasno se dade razlikovati i odrediti doba 
(M najvišeg i najnižeg vodostaja. Kod onih jezera, kojima voda prido¬ 

lazi, ali ne istječe, ovisan je vodostaj o množini jmitoka i jakosti 
isparivanja. U takim se jezerima, ako je jako isparivanje, nakuplja 
sve veća množina rastopljenih soli, donešenih pritocima, te voda 
u njima postaje sve slanija. Takova su jezera najčešća^ u stepama 
9 i pustinjskim predjelima. Imamo i takih jezera, iz kojih ne istječe 

voda, pak su ipak slatkovodna. To su ona jezera, kojima se otje- 
canje vode zbiva podzemno. Takva su po svoj prilici poznata jezera 
Tanganika, Titicaca i Lop-Nor, 

Najveće jezero na zemlji je Kaspijsko, koje zovu i morem. 
Obsiže 438.700 km 2 , a dubina mu je 1.100 m. Najdublje je Bajkal- 
sko Jezero s dubinom od preko 1.500 m, a zaprema prostor od 
34.200 km 2 . Prema vertikalnom prostiranju najviše leže jezera u 
Himalaji, gdje dosižu visinu od 5.000 m. Njima se pridružuju jezera 
u Andama. Ispod morske površine imamo jezera do — 400 m. 

Veličina nekih ostalih poznatih jezera je slijedeća. 

Pet poznatih kanadskih jezera ima zajedno 230,000 km 2 . Tan¬ 
ganika 35.000 km 2 ; Ladoga Jezero 18.000 km 2 ; Ženevsko Jezero 
5.829 km 2 ; Victoria-Njansa 75.000 km 2 ; Aralsko Jezero 67.000 
km 2 ; Njassa Jezero 26.500 km 2 ; Erie 26.000 km 2 ; Ontario 18.800 
km 2 ; Onega 9.200 km 2 ; Vrbsko Jezero 21,6 km 2 ; Millstatter 13.3 i 

km 2 . Po obliku razlikujemo kod velikih jezera dvije grupe. Jedna I 

su velika i okrugla nizinska jezera kao na pr. Kaspijsko, Aralsko 
ili Venersko Jezero, a druga su dugoljasta dolinska jezera kao Baj- 
kalsko, Ženevsko, Ziiriško ili Tanganika Jezero. Rekli smo, da jezera 
imaju razne dubine, no pripomenuti nam je, da su dubine i u 
jednom te istom jezeru vrlo često na raznim stranama posve razli¬ 
čite. Garda Jezero je mnogo dublje na svojoj sjevernoj strani, nego 
li na južnoj, dok je obratno kod Vierwaldstatter Jezera. Te se raz¬ 
like naročito ističu kod jezera, što su se stvorila na rubovima 
Alpa. — Za jezerska dna konstatovano je, da ona u većini sluča¬ 
jeva kod obale lagano padaju. Što dalje od obale pad je dna sve 
okomitiji, dok prema sredini postaje posvema okomit. 

Jezera se odlikuju i bojom vode. Boja je ovisna o mineralnim 
i organskim tvarima, koje u vodi nalazimo, a jednako i o zrakama 
svjetlosti, koje na površinu vode padaju. Ziiriško Jezero poznato je 
radi svoje zelene boje, Komsko Jezero se odlikuje tamnim zeleni¬ 
lom a Garda Jezero diči se prekrasnom modrom bojom safira. Lago 
Maggiore je na sjevernom dijelu zelene, a na južnom modre boje. 

Naša Plitvička Jezera poznata su radi svoje ažurno modre boje. 

Temperatura vode u jezerima ovisna je o dnevnim i godišnjim 
temperaturama predjela, u kojima jezera dolaze. Vrijedi kao pra¬ 
vilo, da temperatura prema dubini pada, pa se u nekim dubljim 
jezerima spušta i do 4° C. U vulkanskim predjelima naprotiv 
znade temperatura doseći i stupanj vrelišta vode. Osobit je čar 
jezera bistrina njihove vode. Naročito se gorska jezera odlikuju 
čistom, bistrom i prozirnom vodom čak do 30 metra u dubinu. 

Jezera možemo razdijeliti u uzemna, koja su bez obzira na 
postanak jezerskog pladnja ispunjena meteornim vodama, te na 
morska, koja nijesu drugo, nego ostatak nekadanjeg mora, te čija 
je voda u prvom svom. početku bila slana, pa ako se i do danas 
potpuno ishladila. Uzemnim jezerima pripada velika većina sad 
većih sad manjih jezera sadašnjosti. Mnogo su rjeđa ona druga 
jezera. Mnoga od njih imadu danas već posvema slatku vodu, te im 
životinje, koje u njima dolaze pokazuju morski karakter. Takova 
jezera zovemo reliktnim jezerima, a njihovo životinjstvo: . reliktno. 

Slatka voda Venerskog i Veterskog Jezera obiluje ostacima mor¬ 
skih tipova životinja. Jednako i Kaspijsko, Aralsko i Bajkalsko 
Jezero. Ipak je jedan istraživač upozorio, da u zaključivanju, da 
li je koje jezero u istinu reliktno, valja oprezno postupati. Događa 
se naime, da morske životinje mogu i zabluditi u slatke vode, te 
se u njoj i prilagoditi te nesmetano dalje živjeti. Stoga se pravim 
reliktnim jezerima imaju smatrati samo ona, kod kojih je moguće 
nedvojbeno dokazati, da su nekad bila u vezi s morem i da je nji¬ 
hova voda u prvom početku bila slana. Za gornjih pet jezera drži 

se sigurno, da su reliktna. Za Ladoga i Onega Jezero sigurno je, 
da nijesu reliktna, dok se za jezero Tanganika mišljenja razilaze 
unatoč nekojim životinjskim vrstama, koje u tom jezeru žive i 
čiji se pređi mogu pratiti sve do najstarijeg mezozoikuma. — 
Credner spominje, da morskih tipova nalazimo u preko stotinu 
jezera svih dijelova Zemlje, u svim visinama i širinama, a nalazimo 
ih pače i u kraterskim jezerima kao što su na pr. Nemi i Albano, 
koja sigurno nikad nijesu bila u vezi sa morem. 

Razdioba jezera po postanku jezerskih pladnjeva bila bi prema 
svemu najsigurnija, pak je i ta razdioba danas u glavnom i prove¬ 
dena. Postanak jezerskog pladnja može se svesti na djelovanje 
unutarnjih upliva ili pak na djelovanje vanjskih sila. 

Ona prva zovemo tektonska jezera, te postanak njihov sva¬ 
đamo na stvaranje kotlina i jamastih lomova, koji su u vezi sa stva¬ 
ranjem gorja. Takva su na pr. Bodensko i Gardsko Jezero, a u istu 
kategoriju svrstati nam je po svoj prilici i sva jezera ma rubovima 
Alpa, o kojima nauka nije još odlučila, kako su nastala kao na pr. 
Ziiriško Jezero, a posve sigurno su tektonska jezera uz ova već 
spomenuta također i Blatno Jezero, Wetersko Jezero, Mrtvo 
More, pak velika jezera u stočnoj Africi. U tom je vrlo zanimljivo 
baš Mrtvo More. Ono imade oko 400 m, dubljine. Nalazi se među 
golim stijenama. Južni kraj, gdje su se nekad^ dizali znameniti gra¬ 
dovi Sodoma i Gomora, velika je močvara. Životinjstva tu gotovo 
i nema, ne radi velikog obilja soli, kako se prije mislilo, već po¬ 
radi broma i smole, kojima jezero obiluje. Dugo se držalo, da je 
Mrtvo More ostatak nekadanjeg mora, no analiza vode dokazala 
je da to jezero nije moglo biti u vezi s Crvenim Morem, već da je 
ta najdublja uvala na Zemlji morala nastati previjanjem zemaljske 
kore, da je dakle jezero tektonskog podrijetla. 

Veliko mnoštvo jezerskih uvala dade se svesti i na djelo¬ 
vanje vanjskih sila. Tako su nastala jezera, koja zovemo izdubna i 
zagatna. 

Izdubljena jezera mogu biti: erozijona, eolična, izlužena, već 
prema tome, kako je djelovala voda ili vjetar na tlo, te stvorila 
udubinu. Među erozijona spadaju sva ona jezera, koja svoj jezer¬ 
ski pladanj zahvaljuju djelovanju tekuće vode. Jednako bi ovamo 
| mogli ubrojiti i sva ona jezera u kršu, gdje su se u nekadanjim 

vrtačama zabrtvili ponori, a one su se ispunile vodom. No ne samo 

I voda u tekućem stanju, već i led može da stvori uvale i udubine, 

u koje se kasnije nakupila voda i stvorilo jezero. Ako je udubina 
u tlu nastala snagom vjetra, pa se ispunila vodom, nastaju jezera, 
kojima pripisujemo eolični postanak, dok su izlužena jezera 
nastala nakupljanjem vode u dubinama, koje su nastale rušenjem 
poradi podzemnog ispiranja vode. Takva su jezera vrlo česta u 
kršnim krajevima, pak u predjelima velikih naslaga soli i gipsa. 
Jezerski pladnjevi zaustavljanjem nastali su tako, da su razne 

zapreke zaustavile tekuću vodu, koja je onda nasipom nastalu 
uvalu ispunila. Takve zaustave ili brane mogu nastati rušenjem 
ledenjaka, ruševnim čunjevima, morenama, lavom, a ima jezera, koja 
su nastala i nekadanjim kraterima vulkana, atolima, pak na gla- 

cijalnim ruševinama. Mnogo se puta događa i to, da rijeke prave 
nasipe, koji zaustavljaju vodu, i tu se onda stvara jezero. Ako su 
rijeke svojim nanosom zagradile dio mora nastaju primorska je¬ 
zera, a imamo primjera, gdje su naplavinama ili nanosima riječnog 
materijala čitavi zatoni pretvoreni u jezera. 

Djelovanje jezera na zemaljsku okorinu nije veliko. Važno je, 
što su mnoga jezera znatni regulatori za mnoge rijeke, koje u je¬ 
zera utječu. Rezultat gibanja jezerske vode jest stvaranje terasa. 
Te nas terase mogu poučiti, kakav je bio vodostaj vode u jezerima 
u razna doba. Taloženje u jezerima može biti mehaničko, orga- 
ničko i kemijsko. Mehaničke su taložine: valutice, pijesak i mulj. 
Valutice i pijesak u glavnom su obalne taložine, dok duboko-jezer- 
ske taložine predstavlja mulj. Mulj je najznatniji sedimenat uzem- 
nih jezera. Od vrlo su podređene vrijednosti organske taložine ali 



Zeleno Jezero. — Slikao dr. Josip Poljak. 


su zato znatniji kemijski sedimenti. Taloženje je osobito važno kod 
slanih jezera. Današnje taloženje soli u slanim jezerima, vidlijv su 
i lijep primjer, kako su u davno doba, u dalekoj prošlosti naše 
Zemlje nastajale solne naslage, koje danas iscrpljujemo i kojima 
se služimo. 

Jezera su veoma promjenljiva. Ona mijenjaju oblik i veli¬ 
činu, a kadšto ih i posvema nestaje. U suhim krajevima nestaju je¬ 
zera brzim isparivanjem vode, a kadšto se poradi naglog presuši¬ 
vanja od jednog velikog jezera stvara mnoštvo manjih, U predje¬ 
lima velikih oborina zasipavaju rijeke svojim ogromnim nanosima 
jezera tako, da postaju sve manja i da ih konačno nestaje. Razne 
močvare, preostaci vode i t. d. gotovo su sigurnim znakom, da je 
na takvom terenu nekada postojalo jezero. 

Jezera su raširena po čitavom svijetu, no ipak sveukupna 
površina, što ju ona pokrivaju nije tako velika. Jedva 1,7000.000 


km 2 prekrito je vodom jezera. Od toga ima 20 jezera, koja sama 
prekrivaju oko 1 milijun km 2 površine. I ako jezera nalazimo po 
svim krajevima na Zemlji, ipak imade predjela, koji su bogati ve¬ 
likim mnoštvom jezera. To su Sjev. Evropa, naročito Švedska i 
Finska, Sjev. Amerika, naročito Kanada, Istočna Afrika, pak po¬ 
dručje kaspijsko. Evropsko i amerikansko jezersko područje ve¬ 
zano je u glavnom na područje ledenjaka glacijalne dobe, Sirska i 
istočno-afrička jezerska regija tektonskog je podrijetla, dok su 
skupine oko Kaspijskog Jezera ostaci (relikti) nekadanjeg velikog 
mora. 



Dio jezera u špilji Sići kod Barilovića. — Slikao dr. Josip Poljak. 


U našoj domovini ima raznih jezerskih tipova. Poznata su 
glacijalna, primorska, krška, tektonska i riječna jezera. Neki autori 
smatraju Ohridsko i Prespa Jezero na jugoistoku naše kraljevine 
reliktnim jezerima, no to mišljenje nije sigurno dokazano. 

Glacijalna su jezera u nas poglavito ona na sjeverozapadu, a 
to su Bohinjsko (vis. 523 m), Blejsko vis. 473 m) Triglavska Jezera, 
njih sedam na broju (vis. 1688—1993 m) pak neka jezera u Crnoj 
Gori, na Šar Planini, Peristeru i t. d. Blejsko, Bohinjsko i Triglavska 
Jezera pravi su biseri prirode. Bohinjsko Jezero među njima s div¬ 
ljom okolišnom prirodom, alem je među tim biserjem. Jezerom 
protiče Savica, koja izvire u divljoj prirodi ispod Triglava rušeći 
se u prekrasnom slapu do neprolaznih gudura, da se doskora izgubi 

u Bohinjskom Jezeru, pa da onda opet kao bistra i srebropjena 
Bohinjska Sava izlazi iz njeg žureći se do Radovljice, gdje se sa¬ 
staje sa svojom posestrimom i hrli dalje preko Zagreba do Zemuna, 
Blejsko Jezero manje je od Bohinjskoga smjestilo se u romantič¬ 
nom kraju, »Kinč nebeski« zove ga slovenski pjesnik, a i s pravom 
no ipak je od svoje romantike izgubilo mnogo, otkada je postalo 
stjecištem otmjenog svijeta, koji dolazi ovamo ljeti, da se odmara i 
zabavlja. U pravoj, divljoj i tako reći nedokučivoj prirodi smjestila 
su se čarobna Triglavska Jezera, No čemu opisivati te ljepote. 
Valja ih potražiti, pogledati i diviti im se, 

Druga su jezera tektonska, Predivno je Ohridsko Jezero, veliko 
270 km 2 , duboko 286 m u visini od 690 m nad morem u gotovo 
nepristupnom gorskom kraju. Jedno od naših najvećih jezera, no 



Plitvice. Pogled na Kozjak. — Slikao Kušević. 


slabo posjećivano od stranaca radi udaljenosti i loših komunika- 
cijonih veza. Jedno od velikih naših jezera je Prespansko sa 288 
km 2 , no jedan njegov dio prelazi na grčki teritorij. Među tekton¬ 
ska jezera možemo da ubrojimo i Plitvice, O postanku Plitvičkih 
Jezera, koja se dijele u gornja i donja jezera, u nas je mnogo pisano. 
Razni autori pokušavali su odgonetnuti postanak tih začudnih lje¬ 
pota i hirova prirode, koja su danas poznata čitavom svijetu. Pli¬ 
tvice leže u visini od 600 m. nad morem, a skupina su od 15 jezera, 
kojih se voda u bezbroj slapova prelijeva iz jednoga u drugo. Pli¬ 
tvička Jezera smjestila su se u predjelu, što ga tvore pristrane! 
Male Kapele, a koji se između Priboja i Korenice prislanjaju na 
gorsku trupinu Ličke Plješivice. O postanku njihovu pisali su Hra- 
nilović, Gavazzi, Lapaine, Tućan i Poljak, U posebnoj jednoj ne¬ 
davno izašloj radnji pozabavio se njihovim postankom i sveuč, prof. 


Jezera. 

Ferdo Koch, Ne ulazeći u potanje raspravljanje o tom predmetu, 
dosta je spomenuti, da su jezera po mišljenju i tumačenju Kocho- 
vom tektonskog podrijetla i ako se nalaze u pravom krškom 
terenu. 

Krška jezera u nas su vrlo česta. Ona su ili periodička ili 
stalna. Razne krške udubine, velike ponikve i polja, sad su stalno 
pod vodom, a sad su pod vodom tok stanovito vrijeme, pak ih 
zato i zovemo periodičnima. Valja nam još istaći, da imamo u na¬ 
šem kršu i podzemnih prostorija, podzemnih velikih udubina, koje 
su ispunjene vodom, te nam tako predstavljaju prava, čudovišta 
prirode, prava podzemna jezera. U ovom članku donosimo i sliku 
jednog takvog zanimivog jezera iz našeg krša. Krška su jezera: 
Kukuljanovo, sjeverno od Bakra, Blata kod Plaškoga, Dabar sje¬ 
veroistočno Otočca, Konjsko Jezero jugozapadno Kompolja, Ko- 



Kukuljanovo. (Periodičko jezero). — Slikao dr. Josip Poljak. 


smačevo Jezero kod Kompolja, Švica kod Otočca, Crno Jezero 
južno Otočca, Ponikva sjeverno Sinja, Buško Blato u Bosni, Mo¬ 
starsko Blato, Rastok Jezero kod Vrhgorca u Dalmaciji, Jezerce 
u istom kraju, Jezero južno od Vrhgorca, Blato na Korčuli, Popovo 
Polje u Hercegovini, Jezero južno Omišlja na otoku Krku, Imotski, 
Proložac, Crveno Jezero kod Imotskog, Bačine, a ima ih, koja još 
i nismo nabrojili. Osim toga imade sva sila polja u našem kršu. 
koja su periodički pod vodom, pak i njih mnogi autori, a i sam 
narod zove jezerima. 

Takozvana primorska jezera u nas su u glavnom krškog zna¬ 
čaja, a to su ona jezera, kojima je dno ispod morske površine, dok 
im je površina nad morem. Takova su Vransko Jezero kod Bio¬ 
grada na moru, Novigradske i Prokljansko Jezero, pak Vransko 
Jezero na otoku Cresu. Znamenito je i poznato Skadarsko Jezero, 

koje je dugo 45 km, a najšira mu je točka 15 km. Ono je plitko 
a ima 370 km 2 . 

Posebnog su značaja jezera u nizinama. To su Palić Jezero 
kod Subotice, koje ima 6 km 2 , pak Ludaško Jezero. 

Nekoja se jezera pretvaraju u blata i močvare. Mnogo tome 
doprinose organski preostaci, naročito ostaci bilina. Stvaraju se 
po malo tresetišta. Močvara i blata ima i u našoj domovini, no o 
njima ćemo kao i o postanku treseta progovoriti drugom prilikom. 

Naša domovina obiluje jezerima, ako i nijesu tako velika, kako 
ih nalazimo po ostalim krajevima naše Zemlje. Ipak su ona lijepa 
i romantična, te ih je vrijedno pogledati. Ne dajemo nijednome u 
ljepoti prednost pred drugim, i ako strani naučenjaci, pjesnici, pla¬ 
ninari i drugi tvrde, da su Plitvička Jezera jedna od najčarobni- 
jih i da im je teško naći premca na čitavom svijetu. Tomu našem 
biseru prirode dive se svi, koji su ga vidjeli, a možda smo mi sami, 
koji ga najmanje cijenimo. A to nije pravo. 


PABIRCI 


»Carnegie« ide opet na put. Sred¬ 
stvima Carnegie-a, poznatog dobro¬ 
tvora čovječanstva i znanosti, bila je 
sagrađena lađa »Carnegie«, na kojoj 
uopće nema željeza. Tim, što je 
u svim dijelovima kod njezine kon¬ 
strukcije isključeno željezo, ona je 
imala potrebna svojstva jednoga labo¬ 
ratorija ili stanice za magnetske po¬ 
kuse, pa je njezina zadaća bila, da u 
dugogodišnjim putovanjima po oce¬ 
anima ispita zemaljski magnetizam i 
atmosferski elektricitet. Ova »lađa 
bez željeza«, koja je pod vodstvom 
odličnih stručnjaka, opremljena naj- 
savršenijim instrumentima, već dosada 
izvršila ogroman znanstveni rad, kre- 
nuće u maju ove godine opet na tro¬ 
godišnji put. Proputovaće u ra¬ 
znim smjerovima poglavito Atlantski 
i Tihi Ocean, a Indijski Ocean više 
letimice u godini 1930. — Ali za ovo 
putovanje je njezina zadaća proši¬ 
rena; uz zadaće zemaljskog magne- 
tizma i atmosferskog elektriciteta, 
provešće se i oceanografska istraži¬ 
vanja. U tu svrhu povećan je broj 
znanstvenog osoblja, koje s njom pu¬ 
tuje, na sedam, a opremljena je sada 
naravno i strojevima i instrumentima 
za istraživanja ove vrste. Uz sastav 
vode, temperaturu i dr. u raznim du¬ 
binama do 2000 m istražiće se i plank¬ 
ton i izvršiće se meteorološka opa¬ 
žanja za ispitivanja onog najnižeg 
sloja atmosfere, koji je u stalnom fi¬ 


zikalnom saobraćaju sa morem. (Anna- 
len d. Hygrogr. u. Marit. Meteor. 1928. 
IV.). G. 

Totalna pomrčina Sunca 19. maja 

o. g. 19. maja o. g. bila je totalna po¬ 
mrčina Sunca, koja se nije vidjela u 
Evropi. Ipak je vrijedno upozoriti na 
neke okolnosti, koje baš ovu pomrčinu 
Sunca čine jednim od ređih slučajeva. 
— Mjesec zaklanja od sunčanih zra¬ 
ka čunjasti prostor, os i vrh ovoga 
zasjenjenog čunja leže u spojnici sre¬ 
dišta Sunca i Mjeseca u t. zv. centrali 
ovih kuglastih tjelesa, plašt ovog ču¬ 
nja sačinjavaju one sunčane zrake, 
koje se Mjesečeve površine dodiruju. 
Pomrčina Sunca nastane, ako Zemlja 
svojom površinom siječe ovaj čunj, 
a područje totalnosti pomrčine obu¬ 
hvata* ona mjesta Zemljine površi¬ 
ne, koja se nalaze unutar zasjenjenog 
čunja između njegova vrha i Mjeseca, 
U glavnom će na Zemlji biti jedno 
područje totalnosti, ako gore spome¬ 
nuta centrala ili os čunja siječe Ze- 
mljinu površinu, i to područje total¬ 
nosti imaće eliptični oblik, oblik pro¬ 
sjeke čunja. Međutim kod pomrčine 
Sunca 19. maja o. g. os čunja nije 
si je kl a Zemljinu površinu, a pod¬ 
ručje totalnosti nastalo je ovaj put na 
taj način, da je Zemlja zahvatila samo 
u plašt zasjenjenog čunja. 
Ova pomrčina bila je pri uzlaznom 


Pabirci. 

čvoru Mjeseca (čvorovi su sjecišta 
Mjesečeve putanje sa ekliptikom), i 
Zemlja je prodirala u plašt zasjenje¬ 
nog čunja s južne strane. Područje 
totalnosti, koje se naravno uslijed gi¬ 
banja i Zemlje i Mjeseca po Zemlji 
pomiče, nalazilo se u krajevima oko 
60° južne širine i 20° dužine ist. od 
Greenwicha. Pomrčina se vidjela u 
najjužnijem dijelu Južne Amerike, u 
južnom dijelu Atlantskog Oceana, u 
Južnoj Africi, na Madagaskaru i u 
jugozapadnom dijelu Indijskog Oce¬ 
ana. Početak pomrčine bio je u lih 
25m, početak totalnosti u 13h 12m, 
svršetak totalnosti u 13h 36m, svršetak 
cijele pomrčine u 15h 23m (sve Green- 
wich-koga vremena, srednjeevropskog 
svagdje za lh više). G. 

Novo ispitivanje Einsteinovog efekta 
kod prolaza zraka svjetlosti u polju 
gravitacije. Poznato je, da se za pot¬ 
punih sunčanih pomrčina, koje su se 
zbile 29. svibnja 1919. i 21. rujna 
1922., ispitivalo svijanje zraka svjet¬ 
losti u polju gravitacije, koje (svija- 
h je) tvrdi Einsteinova opća teorija 
relativnosti. Opažanja su pokazala, da 
se zvijezde, koje bi se inače (t. j. u 
slučaju, kad ne bi postojalo spomenuto 
svijanje) vidjele tik ruba sunčane plo¬ 
če, u istinu vide od tog ruba radijalno 
odmaknute, i to (unutar malenih po¬ 
grešaka) upravo toliko, koliko tvrdi 
Einsteinova opća teorija relativnosti. 

Međutim se pojavila sumnja, ne 
potječe li ovaj prividni pomak zvijezda 
od eventualnog loma svjetlosti u ze¬ 
maljskoj atmosferi, koji bi lom bio 
izveden ohlađenj em uzduha nad pod¬ 
ručjem, iz kojeg se opaža totalna po¬ 
mrčina Sunca. Ali u tomu slučaju mo¬ 
rao bi se i polumjer Mjeseca za vri¬ 
jeme totaliteta pomrčine Sunca priči¬ 
njati većim, negoli bi to prema njego¬ 
voj momentanoj daljini od Zemlje 
očekivali. Kako javlja engleski časopis 
»Nature« od 11. veljače 1928, (sv. 
121, br. 3041) na str. 220., opažanja, 
koja su izveli Miller i Marriot 
na otoku Sumatri za vrijeme totalne 
pomrčine Sunca u siječnju 1926., po¬ 
kazala su, da se polumjer Mjeseca za 
vrijeme totaliteta pomrčine Sunca ne 
pričinja većim negoli normalno. Tako 
za tumačenje prividnog radijalnog po¬ 
maka zvijezda od sunčanog ruba otpa¬ 
da pomisao refrakcije u zemaljskoj 
atmosferi, što je velika potpora Ein- 
steinove opće teorije relativnosti. 

V. S. Vrkljan. 

Solfatara Duvalo. Tu je solfataru, 
koja se nalazi 6 km sjeverno od Ohri¬ 
da, kod mjesta Kosel, opisao i pro¬ 
učio Sima Trojan-ović. Krater je 
malen, dug 35 cm, širok 25 cm, a du¬ 
bok 28 cm. Iz malenih otvora na tlu, 
kojih ima nekoliko, neprestano izlaze 
plinovi. Utvrđeno je, da plin, što iz¬ 
lazi, sastoji od H»S i CO-, a zanimivo 
je, da se kadšto buka, koja nastaje iz- 
Iaženjem plina, čuje i po nekoliko ki¬ 
lometara u okolici. Kad se ide cestom 
prema Koselu, već se izdaleka osjeća 
miris po HdS, a i sve vode u okolici 
sela mirišu po tom plinu. Okoliš Du- 
vala prekrit je sumpornim cvijetom, pa 
se je pokušavalo ovdje sumpor i va¬ 
diti. Na životinje blizina kratera ne 
djeluje povoljno. U naučnom svijetu 
dolazi ta solfatara pod imenom »solfa¬ 
tara kod Kosela«. 

Platina iz Kolumbije u juž. Americi, 

Kad je radi svjetskog rata produkcija 
platine na Uralu potpunoma prestala, 
digla se produkcija uz južnu Afriku 
naročito u Kolumbiji, koja daje go¬ 
dišnje oko 1,500.000 grama toga dra¬ 
gog metala. Pa ako i Afrika producira 
vrlo mnogo, to je potražnja i uporaba 
platine kao i osmija, iridija, palladija, 
rodija i rutenija tako velika, da to ni¬ 
malo ne će uplivati na produkciju u 
Americi. Glavni potrošač platine u 
Americi su sami Amerikanci. Računa 
se, da su u godini 1925. potrošili Ame¬ 
rikanci 10 milijuna grama platine u 
vrijednosti od 2 miljarde dinara. Choco- 
predjel bogat na platini poznat je već 
iz god. 1590., no na platinu počeo se 
uzimati obzir tek od god. 1830. Te je 
godine poveo u te krajeve ekspediciju 
A. U 11 o a, koji je uz zlato naišao na 
bijeli metal, kojemu je dao ime »pla¬ 
tina del IPinto«. Pinto je bilo ime onog 
Kolumbijca, u čijim su ležištima po¬ 
čeli taj dragocjeni bijeli metal vaditi, 
a platina je deminutiv od španjolske 
riječi plata, što znači srebro. Prvi je 
dao iz platine praviti novac ruski car 
Nikola I. god. 1826., no taj je novac 
već god. 1845. povučen iz prometa. 1z 
god. 1836. za vladanja Isabele II. po¬ 
znat je također španjolski novac iz 
platine, koji je bio dobro pozlaćen, pak 
je vrijednost toga novca silno porasla, 
kad je konstatovano da nije zlatan već 
iz platine. Bojazan, da bi platina mogla 
znatnije utjecati na vrijednost zlata, 
potpuno je bez temelja, kad znamo, 
da je današnja svjetska produkcija 
platine još uvijek premalena, da za- 

dovolji veliku potragu za platinom u 
industrijalne svrhe, 

Choco-predjel, na kojem nalazimo 
platinu, zaprema okruglo oko 4,500 km 2 . 
Glavni grad toga kraja Quibdo leži na 
desnoj obali rijeke Atrato, Kako su 
ceste, koje spajaju pojedine dijelove 
tog kraja, dosta rijetke i u lošem sta¬ 
nju, to še sav promet razvija vodenim 
putovima. Klimatske prilike nijesu po¬ 
godne, naročito za Evropejca, koji je 
ovdje poradi dugih i žestokih- kiša iz¬ 
vrgnut najrazličitijim bolestima. Po¬ 
tomci nekadanjih španjolskih robova, 
a to su afrikanski crnci, prilagodili su 
se posvema klimi ovog kraja, dok su 
prava indijanska urođenička plemena 
danas već vrlo rijetka i nastavaju 
obično potpuno odijeljene i zasebne 
predjele. 

Gotovo sva društva, koja su se u 
raznim dijelovima ovog platinom i zla¬ 
tom bogatog predjela bavila eksploa¬ 
tacijom, konačno složila su se u jednu 
kompaniju, koja se danas bavi vađe¬ 
njem tih dvaju dragih metala. Ogromne 
su mase materijala upotrijebljene, da 
se dobije dovoljna količina platine, a 
uz nju i zlata. Na 276.000 m a materi¬ 
jala otpada okruglo oko 100.000 grama 
platine i 30.000 grama zlata. Na jednu 
tonu materijala može se računati 0'75 
platine u vrijednosti od 200 dinara, 
računajući gram platine po 250 dinara. 
(Kellner, Žeitschrift f. prakt. Geo- 
logie.) 

Vulkan Tolima. Jedan je od naj¬ 
ljepših vulkana Kolumbije i dosiže vi¬ 
sinu od 5.150 m. Vrh mu je okrunjen 
firnskim snijegom. Od 2.000—4.000 m 
seže prašuma, a može se konstatirati, 
da se je viječni snijeg nekad spuštao 
sve do 3.500 m. Jedna ekspedicija po¬ 
kušala je god. 1918. doseći vrh. Zadnje 
logorište, u kojem su se istraživači za¬ 
državali nekoliko dana, nalazilo se u 
visini od 4,650 m. Odavle je poduzet 
uspon 3. travnja. Uspon je trajao pet 
sati, pak je eksedicija mogla ustano¬ 
viti, da je unutarnjost vrha do 300 m 
dubok ponor, otvoren prema zapadu. 
Stijene tog ponora pune su ledenih 
blokova i ledenih santa, a na mjestima 
su skupine snijega bile obojadisane 
žuto zbog velikih masa sumpora. To je 
bio prvi uspon na taj znameniti i 
lijepi vulkan. (Po Kriigeru.) 

Rijetka smrt jednoga šišmiša. Ured¬ 
ništvo »Prirode« primilo je nedavno 
jedan neobičan dar od g. Slavka 


H a n i c k o g a, kr. kot. suca, iz No¬ 
voga u Vinodolu: list jedne opuncije 
(Opuntia, F°igenkaktus) i na njem ši¬ 
šmiš, koji je na list naletio, probo se 
na bodljikavoj bradavici i tako pro- 
boden na njoj ostao i osušio se. Evo 
u cijelosti pisma, kojim je darovatelj 
popratio svoju dragocjenu pošiljku: 

»Slobodan sam, da Vam pošaljem 
primjerak tragedije šišmiša, koji je u 
letu nastradao na, listu kaktusa. 

Pod mojim prozorom nalazi se ogro¬ 
man kaktus, i na jednom listu opazio 
sam već od lani, da stoji kao prilije¬ 
pljen suhi list bjelogorice. 

Jučer (dne 22. travnja) pošao sam 
bliže, da razmotrim, kakav je to list, 
a . k a< ^ tamo, to je bio jedan siromašni 
šišmiš, koji je tako žalosno zaglavio i 
kojega Vam šaljem kao neki rijetki 
primjerak«. _ H _ 

Istraživanje Arktide iz zraka. Kad 

govorimo o Arktidi, vraća nam se u 
svijest sjećanje na dugi, gotovo ro¬ 
mantični razvoj arktičkih istraživanja, 
koji je vezan poglavito na naše dane. 
Raai se o poduzećima takve smionosti, 
kao da ih je izmislila samo najbujnija 
mašta i kao da samo u njoj postoje. 
Ali sva ova poduzeća doista su se 
zbila posljednjih decenija, a najvaž¬ 
nija od njih upravo u naše dane. Sva 
su pako ona nikla iz prirođena na¬ 
gona za senzacijama otkrića ili od 
želje za športskim rekordima. U ove 
dvije kategorije dadu se svrstati svi 
dosadašnji pokusi, koji su išli za tim 
da prodru u tajne Arktide. 

Najveći dio sjevernog polarnog pod¬ 
ručja još nam je posve nepoznat, jer 
su pomoćna sredstva dosadašnjih podu¬ 
zeća bila odveć nesavršena, zbog čega 
radij njihove akcije nije mogao da 
segne izvan 720 km. Nepoznato pod¬ 
ručje prostire se u glavnom od pola 
prema američkoj sirani, njegovo je 
središte sam pol, o kome se držalo, da 
je nepristupačan. Do polarnoga pod¬ 
ručja vode tri puta, lađom i saonicama 
po moru i ledu, zračnim lijetalom po¬ 
vrh zemlje i podmornicom ispod leda. 
Posljednjim putem nije dosada jošte 
nitko pokušao doseći sjeverni pol, 
premda se u svoje vrijeme o tome planu 
ozbiljno raspravljalo. Poznato je, da 
su prva putovanja prema polu učinjena 
lađom. Lađa se upotrebila do granice 
krutog leda, a onda se nastavilo te- 
gotno putovanje pješke i saonama. 
Najnesretnije poduzeće ove vrste bila 
je ekspedicija Jeanette, koja je 1881. 


Pabirci. 

godine tragično svršila. Sjajnu točku 
u povijesti istraživanja polarnih kra¬ 
jeva predstavlja naprotiv glasovit put 
Nansena sa lađom Fram, koji je 
izveden po stalnoj osnovi s obzirom 
na morske struje. Kako je poznato, 
Nansen se neko vrijeme probijao 
lađom kroz led, dok se ova: nije u ledu 
zamrzla i tako zajedno sa ledom plo¬ 
vila, nošena vodenom strujom. Sa usa¬ 
vršavanjem aeroplana i upravljivih 
zrakoplova rasla je u čovjeku želja, 
da dosegne sjeverni pol zrakom, pa je 
doista izvedeno nekoliko pokusa, koji 
su iz početka ostali bez uspjeha. Svima 
nam je jošte u pameti nesretni zrako¬ 
plovac Andree, koji je 11 . srpnja 
1897. uzletio prema sjevernom polu 
Zemlje sa Spitzberga u zrakoplovu, 
napunjenu vodikom, koji je imao tako¬ 
đer jadra za manevriranje. Već kod 
prvoga uzleta na Spitzbergima, bio je 
balon pritisnut, pa se mogao iznova 
uzdići samo tako, da su iz njega iz¬ 
bacili velik dio balasta, pri čem je 
izgubljeno jedno uže. Unatoč toga od¬ 
letio je hrabri Andree i njegov pra¬ 
tilac u »bijelu šutnju«. Ali na žalost 
poslije se više nije ništa drugo o njem 
čulo, samo je 13. srpnja bio ulovljen 
jedan golub pismonoša sa posljednjom 
vijesti. Njegov je balon po svoj prilici 
kratko vrijeme iza sudbonosnog uzleta 
zapao u zračnu vijavicu, iz koje se nije 
mogao više osloboditi i koja ga je obo¬ 
rila u more. Ozbiljne priprave da se 
zračnim putem dosegne sjeverni pol 
Zemlje predstavlja lijet grofa Zeppe- 
1 i n a na Spitzberge, gdje su poduzete 
studije, da se taj naum također iz¬ 
vede, Ali u to se rasplamsao veliki rat, 
pa nije došlo dalje od ove priprave. 
Po završetku rata probudilo se iznova 
staro zanimanje za polarna područja, 
ovaj puta pomoću aeroplana. Prve 
osnove, da se na taj način dosegne sje¬ 
verni pol, padaju u 1923. godinu, a 
potječu od Amerikanca Moffitt-a, 
ali je i tuj ostalo samo kod nauma. Me¬ 
đutim je zračno lijetalo doskora ipak 
postalo važnim faktorom u razvoju 
arktičkih poduzeća. Prvi lijet aero¬ 
planom prema dalekom sjeveru izveli 
su 1914. godine Rusi na Novaju Zemlju, 
Rezultat ovoga lijeta bio je povoljan, 
jer su otkrivena nova otočna područja, 
a ujedno se utvrdilo, da je upravo 
aeroplan najpodesnije sredstvo, pomoću 
kojega bi s,e mogao doseći sjeverni 
pol Zemlje. Važan lijet izveo je ta¬ 
kođer njemački avijatičar Mittel- 
h o 1 z e r aeroplanom nad otočnom 
skupinom Spitzberga. Još su nam u 

živom sjećanju divne fotografske-snim¬ 
ke, što ih je ovaj letač sa sobom, donio 
iz nepoznatog svijeta priča i objavio 
u svjetskim ilustrovanim novinama.. 
Godine 1924. uzletili su opet ruski avi- 
jatičari u regije Sjevernog Ledenog 
Mora, da tamo ispitaju puteve proste 
od leda za brodarenje. U ovo vrijeme 
pada nekako i Amundsenovo 
poduzeće, da eroplanom tipa Dornier 
preleti sjeverni pol Zemlje. Još nam je 
u uspomeni osebujan oblik njegovih 
dvaju aeroplana, u kojih su bila krila 
visoko postavljena, da aeroplan bude 
kod spuštanja zaštićen protiv mlata 
valova i ledenih santa. Svaki njegov 
aeroplan imao je dva motora, posta¬ 
vljena jedan za drugim, da se po volji 
može jedan motor zaustaviti, bez smet¬ 
nje ravnoteže lijetala. Aeroplani su 
mjerili zajedno sa rasprostrtim krilima 
u širinu 22,5 m, trup im je bio dug 
17,2 m, a širok 2 1 /’ m. Imali su motore 
od 360 PS; brzina iznosila je na sat 
150—190 km; težina je bila 3.300 kg, 
a nosio je svaki 3100 kg tereta. Od 
uzletišta na Spitzbergima iznosi daljina 
1100 km, a računalo se sa 16—18 sati 
lijeta. Triumf njemačke tehnike pred¬ 
stavljala je konstrukcija jednoga pu¬ 
tokaza, koji apsolutno pouzdano radi 
u najvišim širinama. To je poznati 
sunčani kompas od Goerz-a, kon¬ 
struiran od kapetana Boykow-a. 
Ovaj Amundsenov lijet nije postigao 
svrhu. Opori nepovoljni vjetrovi nisu 
dali lijetalima napred. Da se ekspedi¬ 
cija uvjeri o geografskom položaju, 
pristali su aeroplani, ali su pri tom 
zapali među visoke ledene sante tako, 
da se jedan zgnječio, dok se drugi mo¬ 
gao osloboditi istom poslije nadčovječ- 
nih naprezanja. Pošto se sada cijela 
posada ekspedicije morala ukrcati u 
jedan aeroplan, ostavljeni su na mje¬ 
stu nesreće svi naučni aparati. Jedini 
rezultat Amundsenova lijeta bio je taj, 
što je tom zgodom napokon svom si¬ 
gurnošću utvrđeno, da se izmedđu 
Spitzberga i pola ne nalazi nikakvo 
kopno. Na mjestu, gdje su bili pristali, 
na 87° 43° sjev. širine, 10" zapadne du¬ 
žine, ustanovljena je dubina mora od 
3,750 m. Na ovom se neuspjelom putu 
također jasno pokazalo, da je lijet aero¬ 
planom u artičke krajeve jošte jedno 
vrlo smiono poduzeće. Ali Amund- 
s e n nije se nikako dao odvra¬ 
titi od svoga nauma, da baš on prvi 
aeroplanom dosegne tajinstveni sje¬ 
verni pol naše Zemlje i unese više svi¬ 
jetla u naučno istraživanje Arktide. 
Međutim kad se u svibnju godine 1926. 

spremao po drugi puta da preleti sje¬ 
verni pol Zemlje, pretekao ga je ame¬ 
rički kapetan Rikard Byrd sa svo¬ 
jim pratiocem Bennetom, te prvi 
preletio pol aeroplanom tipa Foker. 

Byrdov uspjeli nije dakako smeo 
hrabroga otkrivača južnoga pola, jer 
je i on nekako u isto vrijeme s malim 
zakašnjenjem preletio sjeverni pol u 
■društvu Talijana Nobile velikim 
zrapoklovom »Norge«. 

U novije vrijeme preletio je aero¬ 
planom preko polarnog kraja Austra¬ 
lac Wilkins, a i Nobile je poduzeo 
■ drugi lijet velikim zrakoplovom »Ita- 
lia«. 

Tako se napokon ovim smionim pod¬ 
uzećima smirila mašta i ambicija čo¬ 
vjekova, koju je tako dugo dražila »bi¬ 
jela zagonetna mrlja« na geografskoj 
karti, zvana sjeverni pol Zemlje, 

Ali s time, što su odvažni letači pre- 
letili sjeverni pol Zemlje, nije jošte 
zadovoljena nauka. Imade jošte sva 
sila problema arktičkoga istraživanja, 
koji se odnose na topografiju, magne- 
tizam i meteorolooiju, nadalje pro¬ 
blema praktične vrijednosti, da se is¬ 
pitaju od leda slobodni putevi na si¬ 
birskoj i sjevero-američkoj obali. 
Najznatnije pitanje blize budućnosti 
jeste osnutak zračnih prometnih linija 
između Evrope i dalekog Istoka naj¬ 
kraćim putem preko sjevernoga pola. 
Takav zračni promet leži već sada u 
granicama mogućnosti, osobito u mje¬ 
secu travnju i svibnju* jer su u to go¬ 
dišnje doba burni vjetrovi tamo rijetki, 
a naoblaka malena. I tako sve u jedno 
nije više daleko vrijeme, kad će se na 
sjeverni pol putovati zrakom od zabave 
upravo tako, kako se sada od zabave 
putuje morem u daleke sjeverne kra¬ 
jeve. — i — 

Životinje, koje razaraju olovne cijevi. 
O ovoj zanimljivoj temi pisao je prije 
nekoga vremena prof. H e s s e u Bio¬ 
loškom Listu (Biol. Centralblcitt. Bd. 
45., Heft 1). Pisac navodi nekoliko slu¬ 
čajeva, u kojima su životinje oštetile i 
provrtale (pregrizle) olovne cijevi. 
Štetnici su pripadali raznim životinjskim 
skupinama. Tako su štakori preglodali 
na jednom mjestu vodovodnu cijev 
od 4 mm debljine. Životinje su poku¬ 
šale da tako prodru iz podruma u pri¬ 
zemlje, ali im to nije uspjelo, jer ih 
je kroz otvor zalila voda. 

O osama drvaricama (Uroceridae, 
Holzwespeti) i kozlićima (Cerambyci- 
dae, Bockkafer) poznato je već od 


prije da mogu preglodati olovne ploče. 
Napose to vrijedi za borovu osu drva- 
ricu (Sirex juvencus, Gemeine Kiefern- 
holztvespe), kod koje su poznati sluča¬ 
jevi, da je progrizla namještaj, obijen 
olovom, u kojem se polegla, jer je 
njena mati bila uložila jajašce u drvo, 
dok jošte nije bilo izrađeno. Opazilo 
se, da su takve ose mnogo manje i 
slabije od onih, koje se polegu pod 
normalnim prilikama. I neki drugi op- 
nokrilci (Hymenoptera, Hautfliigler) 
poznati su sa razaranja olovnih ploča 
i cijevi. 

Zanimljiv slučaj razaranja olovnih 
predmeta poznat je iz Shanghai-a. 
Radi se o jednoj vrsti pčele drvarice 
(Xy locopa, Holzbiene), koja napada 
olovne omotače telefonskih kabela. 
Pčela najprije pregrize omotač i potom 
snese u cijev po jedno jajašce, koje 
providi također hranom za ličinku, 
koja će se iz njega poleći. Ii e s s e je 
pokušao protumačiti ovo čudnovato 
vladanje pčela drvarica. On naime mi¬ 
sli, da životinje drže kabel za bambus, 
u kojem se redovno legu. Barem se 
opazilo, da s mjesta odustaju od bu¬ 
šenja i leženja jajašaca, čim se kabel 
zaštiti tkivom, koje daje površini hra- 
paviji i mekši značaj. 

I mepušci (Mollusca) također su u 
stanju počinjati štete na vodovodnim 
cijevima. Kođ jednoga popravka vodo¬ 
voda u Rio de Janeiro-u, glavnom gradu 
Brazilije, ustanovilo se, da su cijevi 
bile obložene masama Chitona (Kafer- 
schnecken), koji su na nekim mjestima 
olovo posve rastvorili i tako cijevi 
rastanjili. Profesor H e s s e pretražio 
je oštećene komade cijevi i opazio, da 
izjedena mjesta svojom veličinom od¬ 
govaraju nogi hitona. Ovo ga je dovelo 
na misao, da noga hitona izlučuje neki 
sekret, koji sadržava kiselinu, pomoću 
koje Chiton izjeda i iste vodovodne 
cijevi. 

Kremeni konglomerat (Kremena 
gromača). Konglomerati spadaju u red 
taložnog kamenja, koje je nastalo dje¬ 
lovanjem vode i to mehaničkim putem. 
Kremeni konglomerati sastavljeni su 
većim dijelom od kremenih zrnaca, sad 
krupnijih sad sitnijih, koja su povezana 
jednom cementnom masom. Nalazimo 
ih kao taložinu davne karbonske do¬ 
be, t. j. one dobe, kad su se na našoj 
Zemlji stvarale debele i velike naslage 
kamenog uglja — antracita. Ti su kon¬ 
glomerati u nas vrlo rašireni, a isho¬ 
dište su za jednu važnu industriju. Iz 



njih prave vrlo dobra mlinska kolesa. 
Samoborska Gora ima veoma mnogo 
tog materijala, koji se u rečenu svrhu 
i iskorišćuje. Raspadanjem kremenog 
konglomerata, naročito onog, koji je 
sastavljen od sitnih zrnaca, stvaraju 
se naslage kremenog pijeska, koji se 
čist upotrebljava također vrlo mnogo 
u industrijalne svrhe. U kremenim 
zrncima takvih konglomerata nala¬ 
zimo često i uklopaka zlata, pak na¬ 
slage pijeska, koje nastaju raspada¬ 
njem takvih konglomerata postaju 
zlatonosne. Čini se, da i zlatonosni 
pijesak Ludvić potoka u Samoborskoj 


Gori zahvaljuje svoja zlatna zrnca ta¬ 
kvim kremenim gromačama. 

Previše dijamanata. Vlada južno¬ 
afričke unije zabranila je kroz godinu 
dana svaku potragu za dijamantnim 
poljima, pače i svaku novu eksploata¬ 
ciju dijamantima bogatih naplavina. 
Uzrok toj zabrani leži u sve to većem 
nagomilavanju dijamantnog materijala 
te bojazan, da će poradi toga cijene 
dijamanta pasti. Da cijene ostanu na 
istoj visini, treba zabraniti kroz go¬ 
dinu dana eksploataciju, 

Zvjezdano nebo u mjesecu lipnju. 

Lipanj. 

Merk u r se nalazi kao večernjica 
u zvježđu Blizanaca. Dne 3. u 5 h po¬ 
stizava najveću istočnu elongaciju, 
koja mu iznosi 23 A stupanja. Dne 11. 
u 16 h nalazi se u uzlaznom čvoru. 
Dne 16. u 17 h je stacionaran i njego¬ 
vo gibanje postaje retrogradno. Dne 
21. u 22 h je u afelu. Dne 29. u 14 h 
je u ‘donjoj konjukciji sa Suncem; a 
istoga dana u 18 h u konjukciji sa Ve¬ 
nerom. Na početku mjeseca zalazi 
VA sati poslije Sunca. Nalazi se u do¬ 
brom položaju za motrenje. U sredini 
mjeseca zalazi samo 1 sat poslije Sun¬ 
ca, a pod kraj mjeseca zajedno sa 
Suncem. 

Venera se nalazi kao jutarnjica 
n zvježđu Bika, iz kojega prelazi na 
koncu mjeseca u zvježđe Blizanaca. 
Dne 17. u 4h je u uzlaznom čvoru. 
Izlazi samo 54 sata prije Sunca. 

Mars se nalazi u zvježđu Riba, iz 
kojega prelazi podkraj mjeseca u 
zvježđe Ovna. Dne 4. u 20 h je u pe- 
rihelu. Na početku mjeseca izlazi oko 
VA h, a na koncu mjeseca već oko 
% h poslije ponoći. Vidljiv je sve do 
jutra. 

Jupiter se nalazi u zvježđu Ovna. 
Na početku mjeseca izlazi oko 2 h, a 
na koncu mjeseca već oko 1 h. 

S a t u r n se nalazi u zvježđu Škor¬ 
piona, u kojem se giba retrogradno. 
Dne 6. u 21 h je on u opoziciji sa 
Suncem i vidi se tada kroz cijelu noć. 

U r a n se nalazi u zvježđu Riba. 
Dne 29. u 9h je on u zapadnoj kva¬ 
draturi sa Suncem, U sredini mjeseca 
izlazi oko 1 h. 


Neptun se nalazi u svježđu Lava 
kao večernjica. Zalazi u sredini mje¬ 
seca oko 23 A h. 

Mjesec. Faze: Uštap 3. u 13 h 
14 m. Zadnja četvrt 11. u 6h 51 m. 
Mlađ 17. u 21 h 42 m. Prva četvrt 24, 
u 23 h 47 m. 

Konjukcije Mjeseca s pojedinim pla¬ 
netima. Dne 3. u 21 h sa Saturnom, 
koji je 254 stupnja sjevernije od Mje¬ 
seca. Dne 12. u 9 h s Uranom, koji 
je 4A stupnja sjevernije od Mjeseca. 
Dne 13. u 9 h s Marsom, koji je 2% 
stupnja sjevernije od Mjeseca. Dne 14. 
u 5h s Jupitrom, koji je 214 stupnja 
sjevernije od Mjeseca. Dne 17. u 15 h 
s Venerom, koja je 1 stupanj južnije 
od Mjeseca. Dne 18. u 23 h s Merku¬ 
rom, koji je 4% stupnja južnije od 
Mjeseca. Dne 22. u 1 h s Neptunom, 
koji je skoro 5 stupanja južnije od 
Mjeseca. Dne 30. u 23 h ponovno sa 
Saturnom, koji je 2 stupnja sjevernije 
od Mjeseca. 

Dne 3. je totalna pomrčina Mjeseca. 
Počinje u lih 18 m, a svršava u 15 h 
1 m. Područje, u kojoj će biti ona vi¬ 
dljiva, proteže se od zapadne Amerike 
preko Tihoga Oceana do istočne Azije 
i Australije. 

Sunce ulazi dne 21, u 17 h 7m u 
znak Raka. Toga dana je ljetni solsticij; 
najdulji dan, a najkraća noć. Dan 
traje 16 h 5 m. Početak ljeta. 

Dne 17. je djelomična pomrčina 
Sunca. Počinje u 21 h lm, a svršava 
u 21 h 53 m. U maksimumu će biti 
samo četiri stotnine sunčana promjera 
pomračeno. Pomrčina je vidljiva u 
krajevima sjevernog ledenog mora iz¬ 
među sjeverozapadne Sibirije i Rusije, 

Minima algola: dne 15. u 154 ii 
i dne 17. u 22% h. 

J, K. — Praznica (Brač). Mlada ko¬ 
žica smedje boje nije te boje od na¬ 
ravi, nego zbog uporabe tinkture jodo¬ 
ve, kojom ste premazali samu braz¬ 
gotinu. Tinktura je bila vrlo jaka, pa 
ju je u sebe upilo mlado kožno tkivo 
ili kako se to u nauci kaže, tkivo se 
imbibiralo jodovim mastilom. Prije ili 
kašnje nestat će smedje boje, jer će 
ju resorbirati krv. Dok se to zbude, 
može da potraje i više mjeseci. Po¬ 
znat nam je slučaj jedne osobe, koja 
se bila povrijedila na nozi kod kupa¬ 
nja u moru i nosila je zbog uporabe 
jodove tinkture smedju brazgotinu go¬ 
tovo godinu dana. 

L. L. — ? ? ? Kad bi se pojava 
osnivala jedino na ustrajnosti (centri¬ 
fugalnoj sili) morala bi protivni rezul¬ 
tat dati. Teže čestice, veće specifične 
težine, išle bi na rub, a laglje bi ostale 
u sredini. Utjecaj privlačenja k sre¬ 
dištu ne može u tom pokusu doći do 
izražaja, ali ima još utjecaj napetosti 
na površini, koji u opće nije uzet u 
obzir. Primijetiti treba još, da je 
smjer okretanja oko osi i okretanja 
oko Sunca kod svih planeta jednak. 
Ima samo nekoliko trabanata (mjeseci), 
koji ne idu tim smjerom 

S. ćl. 

J. H. Ostrožac u Herc. O raspozna¬ 
vanju gljiva naći ćete upute u knjizi 
»Ma/i gljivar « od dra. V. V o u k a. 
0 gljivama su jošte pisali Josip 
J a n d a i Đ o r đ e Radić. Glede 
raspoznavanja otrovnih zmija od ne- 
otrovnih i kako se u slučaju nesreće 
postupa, preporučamo Vam R a d i- 
ćevu knjigu » Naše otrovne zmije i 
biljke (sa gljivama), Beograd 1909. 


Upute o poznavanju raznih ljekovitih 
biljki sa slikama naći ćete u knjizi 
dra. A. Langhoffera » Ljekovito 
bilje« ili u knjizi Save Petrovi- 
ć a » Lekovito bilje u Srbiji«, Beograd 
1883. 

V. K. — Šid. Naputak o skupljanju 
i prepariranju životinja, osobito si¬ 
savaca i ptica, naći ćete u ovim dje¬ 
lima: 

F. D a h 1, Anleitung zum Sammeln 
und Konservieren von Tieren. Jena 
1914. 

R. V 6 g 1 e r. Der Praeparator und 
Konservator. Magdeburg (Creutz'sche 
Verlagsbuchhandlung), 

K u r t Flori c k e, Der Sammler. 
Stuttgart 19i4. (Franck'sche Verlags¬ 
buchhandlung). 

Max Hinterwaldner, W eg- 
uteiser fiir Naturaliensammler. Eine 
Anleitung zum Sammeln und Conser- 
vieren von Tieren, Pflanzen und Mi- 
neralien. Wien 1889. 

K e r z. Das Sammeln, Praparieren 
und Aufstellen der Wirbeltiere. Stutt¬ 
gart 1912. 

M. S e 1 m o n s, Das Ausstopfen 
von Tieren und die Herstellung von 
Balgen (Taxidermie und Dermopla- 
stik), Berlin 1907. 

Upućujemo Vas jošte na radove 
Pavla Allingera »Mumificiranje 
ptica« (Lov. Rib. Vjes. 1927., str, 180. 
i 223.) i » Kako se montira rogovlje« 
(Lov. Rib. Vjes. 1926., str. 218.), na¬ 
pokon na knjigu » Divlje životinje, zvi¬ 
jeri i ptice«, od J. Ettingera (Za¬ 
greb 1857.), koja ima u dodatku na¬ 
putak o prepariranju sisavaca i ptica 
(str. 252.-263.). H 


Priroda izlazi svakoga mjeseca. Ako to iz tehničkih razloga nije moguće, izjazi 
dvobroj — Pretplata iznosi 40 D na godinu; za djake 25 D, a može se namiriti 
i u dva obroka. — Članarina za Hrv. Prirodoslovno Društvo iznosi 50 D na go¬ 
dinu. — Tko upravlja kakvo pitanje na Prirodu ili na Hrv. Prirodoslovno Društvo, 
a želi, da mu se pismom uzvrati, treba da prida i marku za odgovor. Pisma, 
kojima nije priložena marka za odgovor, ne će se uvažiti. — Oglasi plaćaju se 
po stalnom cjeniku. Rukopisi se ne vraćaju. Novac i svi pismeni prinos, šalju 
se na upravu: Zagreb , Demetrova ulica br. 1. 


Vlasnik i izdavač: Hrv. Prirodoslovno Društvo u Zagrebu. — Urednik Dr. Miroslav Hirtz (Mesmcka 
ulica br. 39).— Tisak Zaklade Tiskare Narodnid Novina u Zagrebu (Frankopanska ulica .br. 26). — 
Za štampariju odgovara Dr. Janko Hdrer (Prilaz Giure Dežeiića br. 2). 



VAŽNA KNJIGA: 

DR MAŠEK MALA ANATOMIJA I FIZIO¬ 
LOGIJA (Nauka o ustrojstvu čovječjega tijela) 


Die Umschau TTS 

Ilustrovani tjednik o napretku u nauci i tehnici. Udružen sa „NaturwissenschaftHche 
Wochenschrlft“, „Prometheus" i ,,Natur“. 

Poput barometra pokazuje „Die Umschau" pouzdano svagdašnje stanje i napredak u 
nauci i tehnici. U njoj saradjuju najbolji istraživači i učenjaci. Nijedan slični časopis ne 
može da se takmi sa „Die Umschau" kakvoćom, bogatstvom i mnogostranosću sadržaja. 
Unatoč toga „Die Umschau" stoji samo RM 6'30 i u ime porta 0 70 na četvrt godine. 

Naklada H. Bechold, Frankfurt a/M., Niddastr. 81/ 88 

Tražite časopis na ogled! 


Prijatelji prirode i prirodnih nauka, širite 
svuda i svakom zgodom naš časopis 
„Prirodu“, jedini popularni ilustro¬ 
vani časopis ove vrste u Jugoslaviji! 

Hrv. Prirod. Društvo, 

Zagreb, Demetrova ul. 1. 


Potražujemo 

prvih sedam godišta „Prirode 41 . 

Tko želi da ih proda, neka to javi našoj upravi 
uz naznaku cijene. 

Hrv. Prirod. Društvo, 

Zagreb, Demetrova ul. 1. 


!«iXRlTB NAŽB KN.TIGB1 








IZDANJA 



Popularna Biblioteka: 

1. knjiga: C. Flammarion: Pripovijest o repatici. Rasprodano. 

II. knjiga: E. S. Thompson: Arno i drugi junaci. Cijena Din. 10. 

III. knjiga: K. Ewald: Dvonožac. Rasprodano. 

IV. knjiga: C. Flammarion: Propast svijeta. Cijena nevezanoj Din. 10. 

uvezanoj Din. 15. 

V. knjiga: I. K. Fabre: Iz života kukaca. Cijena nevezanoj Din. 8, 

uvezanoj Din. 10. 

VI. knjiga: E. S. Thompson: Lobo. Nastavak II. knjige Amo. Cijena 

nevezanoj Din. 8, uvezanoj Din. 10. 

VII. knjiga: N. Fink: Nasleđivanje (Mendelizam). Cijena neuvezanoj 

Din. 8, uvezanoj Din. 10. 

VIII. knjiga: N. Fink: Razvoj živih bića. Neuvezanoj Din. 10, uvezana 

Din. 15. 

IX. knjiga: C. Flammarion: Posljednji dani ljudi. Drugi dio. „Propast 

svijeta". Din. 10. 

X. knjiga: Ch. Nordmann: Einstein i Svemir. Din. 28. 


Odabrana djela iz prirodoslovlja: 

I. knjiga: M. Maeterlinck: Život pčela. Cijena neuvezanoj Din. 20 
uvezanoj Din. 25. 

II. knjiga: Y. Delage i M. Goldsmith: Teorije o razvoju. Cijena uve¬ 

zanoj Din. 25. 

III. knjiga: E. Borel: Slučaj. Cijena Din. 15. 

IV. knjiga: Damin: Put jednoga prirodoslovca oko zemlje. Neuve- 

zana Din. 30. 

Izvanredna izdanja: 

I. knjiga: D. Gorjanović: Pračovjek iz Krapine. Rasprodano. 

II. knjiga: I. Gjaja: O postanju života i uzrocima smrti. (Biološki li¬ 

stići). Cijena Din. 10. 

III. knjiga: O. Kučera: Naše nebo. Din. 18. 

IV. knjiga: Radot: Pasteur. Din. 7. 

Sve ove knjige mogu se nabaviti “kod Ćirilo-Metodske Knjižare 
u Zagrebu (Preradovićev trg). Stara godišta „Prirode" naručuju se u ^ 
upravi „Prirode" (Demetrova ulica 1) uz cijenu Din. 20. 



